<classify> PYONGYANG, KOREA KASKAZINI KOREA Kaskazini imeripotiwa kufanya jaribio la kurushamakombora mawili ya masafa mafupi baharini. Hiyo ni kwa mujibu wa taarifa ya Jeshi la Korea Kusini. Jaribio hilo ni la saba kutekelezwa tangu Korea Kaskaziniilipomaliza mpango wake wa miezi 17 wa kusitisha majaribio yoyote ya silahazake. Kwa mujibu wa chombo cha habari cha taifa hilo, KCNA jana,jaribio hilo lilisimamiwa na Rais Kim Jong Un. KCNA ilisema kwamba lilikuwa jaribio la kombora kubwa ambaloliliundwa hivi karibuni. Kim alilitaja kombora hilo kuwa silaha nzuri, hukuakilishukuru kundi la wataalamu waliounda makombra hayo. Maofisa wa kijeshi walisema makombora hayo yalirushwa saa 12.45na saa 1.02 kwa muda wa Korea Kaskazini kutoka mji wa Mashariki wa Sondok, kusinimwa Mkoa wa Hamgyong. Walisema kwamba makombora hayo yalirushwa umbali wa kilomita380 na urefu wa kilomita 97 kabla ya kuanguka katika Bahari ya Japan, piaikijulikana kama Bahari ya Mashariki. Jeshi letu linachunguza hali ilivyo iwapo majaribio zaidiyatafanyika huku tukijiandaa kukabiliana na athari zozote zinazowezakujitokeza, alisema mkuu wa jeshi wa Korea Kusini. Waziri wa Ulinzi wa Japan, Takeshi Iwaya alithibitisha komborahilo halikuanguka katika maji ya Japan, lakini akataja kuwa ni ukiukaji wa waziwa maazimio ya Umoja wa Mataifa UN. Pyongyang tayari imeonyesha na kueleza kukasirishwa na mazoeziya kijeshi ya pamoja ya Marekani na Korea Kusini ambayo yamekuwa yakiendelea. Korea Kaskazini imeyataja kuwa maandalizi ya vita na kusemakwamba yanakiuka makubaliano waliyoafikiana na Rais wa Marekani, Donald Trumpna Rais wa Korea Kusini, Moon Jae-in. Marekani na Korea Kusini zimekataa kufuta mazoezi hayo nakwamba wameyafanya kuwa ya kiwango cha juu. Katika taarifa ya Rais siku ya Jumamosi, Korea Kusini ilitoawito kwa Korea Kaskazini kutoongeza wasiwasi wa kijeshi uliopo huku akisisitizampango wao wa mazungumzo na Marekani kwamba utaendelea. Mazungumzo ya kutounda silaha za kinyuklia yamekwama tangumkutano wa ana kwa ana kati ya Trump na Kim kugonga mwamba Februari mwaka huu. Juni mwaka huu, viongozi hao wawili walikutana eneo la mpakanikati ya mataifa hayo ya Korea na kukubaliana kuendelea na mazungumzo. Akizungumza baada ya majaribio hayo mawili, Rais Trumpalisisitiza kwamba ana uhusiano mzuri na Kim ambaye anasema kuwa amekuwa mkwelikwake.  <topic>: kimataifa 